A mayor parti d'os albéitars s'adedican a la practica privata. Muitos d'ells tractan a tot tipo d'animals, pero en os zaguers anyos muitos han limitato a suya practica a o tractamiento d'animals de companyía. Beluns s'han especializato en o tractamiento de bellas poblacions, como las de caballos, aus de corral u os animals d'os zoolochicos. Atros s'han especializato en bells problemas medicos d'os animals; istos especialistas son oftalmologos, dermatologos, radiologos y patologos albéitars. Muitos d'ells son miembros de facultatz d'institucions educativas, que amás d'impartir amostranza reyalizan tamién investigacions. As industrias que elaboran farmacos ta as personas y os animals dan treballo a un gran numero d'albéitars. Un numero reducito, encara que cada vegata mas gran, d'albéitars treballan como chestors de grans granchas de cría de bovín ta carne, de centros de producción de leit y de muitas d'as grans granchas avicolas. Tamién bi ha un numero reducito d'albéitars que prencipian a embrecar-sen en a transferencia d'embrions en o bestiar bovín, d'a que se quitan os ovulos fecundatos de donants superiors ta transferir-los a l'utero de vacas de calidat chenetica inferior.